**PREČÍTAJ A VYPRACUJ VŠETKY ÚLOHY ZA TEXTOM**

**MAČACIA ROZPRÁVKA**

**Stanislav Rakús**

 Jedného dňa poradil radca Rázcocha mačaciemu kráľovi Horkobúrovi, aby dal svojho syna, princa Horkobúra, rozmaznať.

* Ako by to vyzeralo, - vravel radca, - keby jediný kráľovský syn nebol rozmaznaný? Poslovia z iných krajín by si podistým mysleli, že princ nemá v kráľovstve dosť pohodlia a zábavy.

 Kráľ Horkobúr nechcel spočiatku o rozmaznávaní ani počuť, no radca jednostaj doňho dobiedzal.

* Kto by mal byť rozmaznaný, ak nie jediný kráľovský syn? Nech si princ užije, - opakoval od rána do večera.

Napokon sa mu podarilo kráľa prehovoriť.

Horkobúr dal pozvať do kráľovského paláca učiteľku rozmaznávania, mačku Féren Bobkovičovú. Bola to radcova sesternica.

Obliekla si modré šaty s bielym golierikom a na druhý deň sa už usadila v kráľovských komnatách.

 Čoskoro sa začalo vyučovanie.

 Zdalo sa, že niektoré predmety sú také isté ako v obyčajnej škole, no v skutočnosti boli všetky rozmaznávacie predmety neobyčajné. Napríklad na hodinách čítania sa preberalo šušlanie, na hodinách slohu odvrávanie, na dejepise zábudlivosť a na telocviku vystrájanie.

Keď sa princ Horkobúr naučil dobre šušlať, odvrávať, zabúdať a vystrájať, pribudli ďalšie predmety – ohŕňanie nosom, prižmurovanie očí a životopisy slávnych rozmaznancov, najmä životopis najslávnejšieho rozmaznanca, ktorým nebol nikto iný ako kocúr Dudbaba.

 Princ Dudbaba bol taký rozmaznaný, že ho muselo obsluhovať päťdesiat sluhov. Jeden sluha zaňho jedol špenát s vajcom a ďalšie neobľúbené jedlá, iný prehlušovať bolesť Dudbabových od cukríkov pokazených zubov, staručký sluha Trúbeľ ho škrabkal za uchom a sluha Cabaj mu prekladal labky pri prechádzke v kráľovskom parku.

 Keď skončil princ Horkobúr rozmaznávaciu školu, bol ešte rozmaznanejší ako Dudbaba, lebo kým Dudbaba mal päťdesiat sluhov, Horkobúr mal o jedného sluhu viac. Tým päťdesiatym prvým sluhom bol kocúr Zixi, ktorý vyslovoval za princa Horkobúra spoluhlásku r.

 A bol by si žil princ vo svojej rozmaznanosti a v pohodlí až do smrti, keby nebol jeho otec, kráľ Horkobúr, jedného dňa prišiel o majetok.

 Na radu radcu Rázcochu najprv daroval pol kráľovstva tulákovi Žúžorovi, radcovmu bratancovi, a druhú premárnil v radovánkach a vo výdavkoch na rozmaznaného syna. Princ Horkobúr stratil všetkých sluhov.

 Už na druhý deň ho začal trápiť hlad. Myší sa bál, a keďže bol maškrtný, ani mu nechutili. Nezostávalo mu nič iné, iba si hľadať zamestnanie.

 Ťažko pracovať nemohol, lebo bol od samých sladkostí mľandravý a slabulinký. A z iných zamestnaní boli v tom čase v kráľovstve voľné iba dve miesta - miesto predavača zmrzliny a šepkára v divadle.

 Kdeže mohol Horkobúr predávať zmrzlinu! Ako by vedel vydávať peniaze, ke´d nevedel rátať?

 Ani šepkárom nemohol byť. Kto by rozumel šušlavému šepkárovi, ktorý sa navyše nenaučil vyslovovať spoluhlásku r a z celej abecedy vedel prečítať iba dve písmená – písmeno m, lebo sa naňho podobalo, keď kráčal z roztopaše na štyroch labkách, a písmeno k, ktoré sa naňho podobalo, keď kráčal na dvoch labkách.

 Nuž nemohol si nájsť rozmaznaný kocúr Horkobúr nikde prácu, márne všade hovoril, že vynikajúco ovláda vystrájanie, odvrávanie a zabúdanie. Ba nepomohlo mu ani to, keď povedal, že vie nádherne prižmurovať oči a driemať.

 Od hladu nezahynul iba preto, že začal robiť hudobné koncerty.

 Keď bol veľmi hladný, stal si na roh ulice, aby okoloidúci milovníci hudby počuli, ako mu v bruchu vyhrávajú muzikanti – chvíľami hrajú lahodné, pomalé melódie a potom spustia rýchly, divoký čardáš.

 Milovníci hudby zastanú, trochu počúvajú a hodia hladnému Horkobúrovi do čapice peniaz.

**PRÁCA S TEXTOM**

1. Aké písmená ovládal princ Horkobúr najlepšie? (Zakrúžkuj správnu odpoveď.)
	* 1. O a D c) A a H
		2. M a K d) S a W

 2. Prečo princa Dudbabu boleli zuby? (Zakrúžkuj správnu odpoveď.)

a) lebo si ich neumýval c) jedol veľa cukríkov

b) jedol priveľa zákuskov d) pil iba sladké malinovky

3. Prečo nejedával princ Horkobúr myši? Nájdi dôkaz v texte.

..................................................................................................................................................................................................................................................................................................................................................................................................................

4,Ako by si opísal radcu Rázcochu? Vyber a podčiarkni slová, ktoré ho podľa teba najlepšie vystihujú:

prajný, prefíkaný, šikovný, podvodník, priateľský, pokrytecký.

**BOL RAZ JEDEN KOCÚR**

**Dora Alonsonová**

 Bol raz jeden strakatý kocúr s veľkými fúzami, ostrými pazúrmi a dlhým, veľmi dlhým tenkým chvostom. Nevynikal krásou, ale bol mladý, veselý a neposedný.

 A pretože ten kocúr ustavične čosi vymýšľal, raz mu napadlo, že sa už dosť nabehal za myšami. Zamyslený vyliezol na strechu, rozhliadol sa na všetky strany a povedal si, že svet je priveľký na to, aby celý život len chytal myši, priadol a  mňaukal v rozličných tónoch.

 Chvíľu sa nevedel rozhodnúť, či sa má stať letcom, alebo hudobníkom. Napokon si povedal, že o tom rozhodne vyčítanka, a začal recitovať: - Eniki-beniki kliki bé, ábr fábr domine.

 Ale ani vyčítanka mu nepomohla, a tak sa nakoniec rozhodol, že bude cirkusovým artistom.

 -Akrobat, kúzelník, povrazolezec, to je dačo!

 Veru, nebol to iba obyčajný kocúr! Spočiatku sa mu všetci smiali, lebo ustavične chodil s hrčami na hlave. Sotva nasadol na bicykel alebo urobil zopár krokov na povraze – bác! Už bol na zemi. Zviechal sa celý dotlčený a odchádzal krivkajúc, ale nevzdával sa.

 -Čo tam po modrinách! To prebolí. Ničím sa nedám odradiť!

Čas letel a zvedavcov omrzelo prizerať sa, ako robí stále to isté.

 -Ten kocúr je šiši, - posmievali sa. – Načisto mu preskočilo.

 Nakoniec na cirkusového učňa zabudli.

 Aké však bolo ich prekvapenie, keď po mnohých mesiacoch uvideli v cirkuse strakatého kocúra v krásnom kostýme s veľkým vyšívaným srdcom na hrudi a s červenou mašľou na krku! Strakatý kocúr chodil po povraze na dvoch kolesách a vyhadzoval do vzduchu mentolové, ananásové a citrónové lízanky, ktoré mu prilietali nazad do rúk a ani raz nespadli. Diváci nadšene tlieskali.

 Ale nemyslite si, že úspech kocúra uspokojil. Ten nikdy nemal pokoja. Vrátil sa a vymýšľal ďalšie dobrodružstvá.

**PRÁCA S TEXTOM**

1..Ktoré z uvedených slov charakterizuje kocúra z ukážky? (Správnu odpoveď zakrúžkuj.)

* + 1. mladý c) neposedný
		2. krásny d) veselý

2.Ktoré z týchto povolaní sú spomínané v texte? (Správnu odpoveď zakrúžkuj.)

* + 1. letec c) potápač
		2. hudobník d) cirkusový artista

3.Aké lízanky vyhadzoval kocúr do vzduchu? (Správnu odpoveď zakrúžkuj.)

1. jablkové b. pomarančové
2. banánové d. citrónové

4. Akú vyčítanku poznal kocúr? Napíš.

...........................................................................................................................................................................................................................................................................................

5. Ako by si opísal kocúra? Vyber a zakrúžkuj slová, ktoré ho podľa teba najlepšie vystihujú: prefíkaný, šikovný, vytrvalý, ctižiadostivý, usilovný, netrpezlivý, vynaliezavý, lenivý .

**TULÁČIK A KLÁRA**

**Erich Jakub Groch**

Domov

 Tuláčik bol malý psík. Bol ozajstný, ryšavý a smiešny. Čosi medzi postávačom a darmošľapom. Kamkoľvek sa rozbehol, vždy sa zatúlal. Raz sa rozbehol domov a aj tak sa zatúlal. Našli ho spať na ceste. Bol schúlený a vyzeral ako ryšavé klbko vlny.

„Ááááách,“ zívol si Tuláčik, keď sa zobudil. „Som práve na ceste,“ povedal.

A túlal sa ďalej, akoby sa nechumelilo. Ale raz sa zatúlal nesmierne ďaleko.

A stratil sa.

„Uáááá,“ rozplakal sa Tuláčik, pretože obloha stmavla a vyzerala ako hlboké jazero.

„Uááááá,“ plakal Tuláčik, kým nezaspal.

Snívalo sa mu o Niečom, na čo sa nedá zabudnúť. Chcel sa za Niečím rozbehnúť, ale reťaz ho nepustila. Tuláčik ju držal silno v zuboch, pretože bola celá z kostí.

Bolo to hrozné.

Potom sa zobudil.

Keď Tuláčik otvoril oči, uvidel svetlo a Kláru.

 Klára bola malé dievčatko. Práve písala do trávy svoje meno KLÁRA.

Tuláčik si spomenul, aké bolo v noci všetko strašidelné. Ako mu bolo zima. Ako mu bolo smutno.

A povedal Kláre: „Poďme rýchlo domov.“

„Ale ja neviem, kde TO JE,“ povedala.

„To je jednoduché,“ povedal Tuláčik. „Všade môžeš chodiť. Nikde nie si sama. V každom rohu je príjemne.“

Klára chvíľu hľadela na trávu, z ktorej vietor odvial jej meno. Potom sa pozrela na Tuláčika.

A rozbehla sa domov.

Keď došli, bola už temná noc. Ale na oblohe svietil veľký mesiac. Tuláčik sa však nedíval, iba vdychoval Klárinu vôňu.

„Šťastné miesto,“ povedal napokon. „Keď vojdem, môžem kedykoľvek vyjsť. Keď vyjdem, môžeš ma čakať vo vnútri.“

Tma odhalila na oblohe hviezdy. Klára si sadla na schody pred dom. Tuláčik si sadol Kláre na kolená a schúlil sa.

A stočil sa do klbka.

„Klára,“ povedal odrazu Tuláčik. „Vieš, ktoré meno sa mi najviac páči?“

„Určite Virdžínia,“ povedala Klára. „To bola taká slávna spisovateľka. Každému sa najviac páči meno Virdžínia. Pretože sa kamarátila s vlkom.“

„Ale mne sa najviac páči meno Klára,“ povedal Tuláčik. „Klára je najkrajšie meno na svete.“

Keď to počula Klára, cítila sa ako vlkova kamarátka.

Potom sa pozerali na hviezdy.

„Tuláčik,“ povedala odrazu Klára. „Vieš, ktorá farba sa mi najviac páči? Ryšavá. Čím ryšavejšia, tým krajšia.“

Keby to ryšavý Tuláčik počul, určite by sa zadíval na hviezdy.

Ale Tuláčik už znova spal.

Snívalo sa mu, že spí Kláre na kolenách. Že sa na jej kolenách schúlil. Že je iba hrdzavým vrecúškom v teplom košíku.

Doma.

**PRÁCA S TEXTOM**

1.Čoho sa Tuláčik najviac bál, že sa mu o tom aj snívalo? (Zakrúžkuj správnu odpoveď.)

* + 1. veľkých psov c) svetla v noci
		2. reťaze na krku d) zelenej trávy

2.Aké meno sa najviac páčilo Tuláčikovi? ...............................................

3. Akú farbu mala najradšej Klára? ...........................................................